“Bek Baraka” bozorida yong‘in chiqdi

Facebook’dagi “Potrebitel.uz” guruhi a’zolari Toshkentdagi “Bek Baraka” bozorida yong‘in chiqqani haqida xabar berdi.

Bozorning kirish qismidagi, ikkinchi qavatdagi oshxonalardan birida yong‘in yuzaga kelgan.

Guvohlarning so‘zlariga ko‘ra, o‘t o‘chirish mashinalari tezda yetib kelgan va yong‘inni bartaraf etgan.

Hozircha ushbu yong‘in yuzasidan rasmiy ma’lumot yo‘q.

Eslatib o‘tamiz, 18-avgustda “Beruniy” metro stansiyasi yaqinidagi oziq-ovqat bozorida ham yong‘in chiqqandi.